HS: Eero Lehti haluaisi Guggenheimin Helsinki-Vantaalle

Kansanedustaja Eero Lehti (kok.) haluaisi Guggenheimin taidemuseon Helsinki-Vantaan lentoaseman yhteyteen. Kirsi Tuura

Kia Kilpeläinen

Kansanedustaja Eero Lehti (kok.) haluaisi Guggenheimin taidemuseon Helsinki-Vantaan lentoaseman yhteyteen, uutsioi Helsingin Sanomat.

- Matkustaja tulisi aamukoneella Helsinkiin ja käyttäisi loungessa tavallisesti vietettävän ajan tutustumalla Guggenheimin museoon, Lehti visioi HS:n jutussa.

Hänen mukaansa taidemuseo houkuttelisi Kaukoitään matkustavia. Lehti sanoo aikovansa ehdottaa asiaa kehysriihen yhteydessä. HS:n mukaan Lehti kertoo myös puhuneensa asiasta jo Vantaan kaupunginvaltuuston puheenjohtajan Antti Lindtmanin (sd) kanssa.

- Hän sanoi, että ei ole ajatellut asiaa näin etukäteen, ja että täytyy pohtia.

Eero Lehti on myös Iisalmessa sijaitsevan Runnin kylpylän eli Spa Hotel Runnin osaomistaja. Hän omistaa kylpylän osakkeista 40 prosenttia.